open-index/open-wikipedia-markdown huggingface dataset:
האגודה הבין-לאומית לסוכרת

**האגודה הבין-לאומית לסוכרת** (באנגלית:  International Diabetes Federation) היא ארגון-גג המאגד כ-200 ארגונים בכ-160 מדינות ברחבי העולם, הפועלים לשיפור איכול חייהם של חולי סוכרת. האגודה פועלת להגברת המודעות למחלת הסוכרת, לקידום טיפול מתאים במחלה ומניעתה, ולעידוד מחקר למציאת תרופות לסוגים השונים של המחלה. 
## היסטוריה
הארגון נוסד ב-1950. הוא משויך כיום למחלקה למידע לציבור של האומות המאוחדות, ומצוי בקשר רשמי עם ארגון הבריאות העולמי וארגון הבריאות הפאן-אמריקני. 

הארגון מקיים מדי שנה את יום הסוכרת הבין-לאומי, בו מתקיימים אירועים שונים ברחבי העולם להעלאת המודעות למחלה. יום זה מתקיים מ-1991 מדי שנה ב-14 בנובמבר, יום הולדתו של מגלה האינסולין פרדריק בנטינג. היום נחשב לאחד מהמועדים הבין-לאומיים של האומות המאוחדות.

בנוסף מקיים הארגון קונגרס בין-לאומי לסוכרת, מפעיל מגזין בנושא הסוכרת ("Diabetes Voice"), מוציא לאור ומעדכן את "אטלס הסוכרת", מפעיל תוכנית לסיוע לילדים הלוקים בסוכרת במדינות מתפתחות, ועוד.

הארגון קבע גם את לוגו הסוכרת ב-2006, כסמל של מעגל כחול. הסמל נקבע לאחר החלטת האו"ם לקבוע את יום הסוכרת הבין-לאומי כאחד מהמועדים הבין-לאומיים שלו, ב-20 בדצמבר 2006. מעגל הוא סמל לחיים ובריאות בתרבויות רבות בעולם; כחול הוא צבע דגל האומות המאוחדות וכן צבע השמיים המאחד את כל אומות העולם. הלוגו נועד לסמל את התאחדות כלל קהילות הסוכרת ברחבי העולם לפעולה משותפת לשליטה במחלה ולמניעתה, ולתת לסוכרת מעין זהות משותפת משלה.

"האגודה הישראלית לסוכרת", ארגון הפועל בנושא הסוכרת בישראל, חבר באגודה בין-לאומית זו.

## קישורים חיצוניים
* 

## הערות שוליים

קטגוריה:סוכרת
קטגוריה:ארגוני רפואה ובריאות בין-לאומיים
קוטו (כלי נגינה)

שמאל|ממוזער|250px|קוטו
שמאל|ממוזער|210px|מאסאיו אישיגורה מנגנת בקוטו
שמאל|ממוזער|250px|ציור של נגנית הקוטו סטי הסגווה מ-1878
שמאל|ממוזער|210px|פריטה על קוטו
ממוזער| ברקע נשמעים צלילי קֻּטוֹ
**קוֹטוֹ** (בקאנג'י: 箏 או 琴) הוא כלי מיתר יפני מסורתי הדומה לציתר, והוא כלי הנגינה הלאומי של יפן. זהו כלי פריטה העשוי מעץ הפאולוניה. הוא בעל 13 מיתרים שמתוחים על 13 גשרים ניידים. אורכו כ-180 סנטימטר ורוחבו כ-25 סנטימטר. קיים גם קוטו בעל 17 מיתרים וגרסאות נוספות בעלי עשרים, עשרים וחמש ואפילו שלושים מיתרים. באופן מסורתי נהוג לנגן על הקוטו בכריעה או בישיבה על הרצפה. 

מוצאו של הקוטו מכלי הגוז'נג הסיני, שהגיע ליפן במאות ה-7 וה-8. מקורו של הקוטו המודרני הוא בכלי גקוסו ששימש במוזיקת החצר הקיסרית (גאגאקו). במהלך המאה השבע עשרה יאטצוהאשי קנגיו, מוזיקאי עיוור שלמד קוטו בניגוד לכלל שלא ניתן ללמד אותו לעיוורים, שינה את הרפרטואר של הקוטו והפך את המוזיקה לזמינה לקהל רחב יותר. הקוטו הפך לכלי פופולרי מאוד בקרב האצולה היפנית. חוברו לו יצירות סולו ויצירות להרכבים קאמריים שכללו את הקוטו. נגן הקוטו גם שר לעיתים לצלילי הנגינה של הקוטו.

לכל חלק של הקוטו יש שם מסורתי שמתחבר לדעה שצורתו של הקוטו דומה לדרקון. החלק העליון נקרא "קליפת הדרקון" והחלק התחתון נקרא "קיבת הדרקון". קצה אחד של הקוטו המורגש בגלל מעטפת הבד הצבעונית הניתנת להסרה מכונה "ראש הדרקון" המורכב מחלקים כמו "קרני הדרקון", "לשון הדרקון", "עיניי הדרקון" ו"מצח הדרקון". הקצה השני של הקוטו נקרא "זנב הדרקון".

את הקוטו מנגנים על ידי מריטת המיתרים עם האגודל ושתי האצבעות הראשונות של יד ימין, אשר מצוידות במפרט שנהב הנקרא טסומה (טופר הדרקון).

## מקור השם
המונח קוטו מופיע בקוג'יקי ביחס לכלי מיתר עתיק. גרסאות שונות של הכלי נוצרו ובסופו של דבר חלק מהם הפכו לווריאציות הסטנדרטיות של הקוטו בימינו. ארבעת סוגי הקוטו (gakuso, chikuso, zokuso, tagenso) נוצרו על ידי תת-תרבויות שונות, אך גם הותאמו לשינוי סגנון הנגינה.

## ראו גם
* קאנון (כלי נגינה)
* סה
* סנטור (כלי נגינה)

## לקריאה נוספת

* The Koto: A Traditional Instrument in Contemporary Japan, by Henry Johnson (Hotei, 2004)
* The Kumiuta and Danmono Traditions of Japanese Koto Music, by Willem Adriaansz (University of California Press, 1973)


## קישורים חיצוניים

* Traditional Japanese Music באתר (https://web-japan.org)
* Koto - Discover The Sound Of An Amazing Traditional Instrument באתר (https://matcha-jp.com)
* Koto, early 17th century, Japan, באתר (The Metropolitan Museum of Art)
* Koto no Koto על כלי נגינה יפניים מסורתיים
* 

## הערות שוליים

קטגוריה:כלי מיתר
קטגוריה:כלי פריטה
קטגוריה:מוזיקה יפנית
קטגוריה:כלי נגינה עתיקים
Odelay

***Odelay*** הוא אלבום האולפן החמישי של בק, אשר יצא לאור ב-18 ביוני 1996.

אחרי ההצלחה המסחרית של "Loser", ב-Odelay הופיעו להיטים כגון "Where It's At", "Devils Haircut", ו-"The New Pollution". האלבום הגיע למקום ה-16 במצעד הבילבורד ומכר יותר מ-2 מיליון עותקים בארצות הברית, מה שהפך אותו לאלבום המצליח ביותר של בק מבחינה מסחרית. מאז יציאתו הופיע האלבום במספר רשימות של "האלבומים הטובים ביותר" של שנות ה-90 וכל הזמנים.

על עטיפת האלבום מופיע כלב מסוג קומונדור.

בשנת 2020 דורג האלבום במקום ה-424 ברשימת 500 האלבומים הגדולים בכל הזמנים של מגזין הרולינג סטון.

## רקע
הסשנים לאלבום החלו ב-1994. במקור הם היו סשנים אקוסטיים ומאופקים. בק באותו הזמן חווה מספר של טרגיות אישיות (ביניהם מותו של סבו אל אנסן ), ונימתם של השירים כמו גם הפקתם היו קודרים במידה ניכרת. רק קומץ שירים מאותם הסשנים יצאו לאור: "Ramshackle", "Feather in Your Cap", ו-"Brother". כל שלושת השירים הם אקוסטיים ומלנכוליים, ושונים מהסגנון הקצבי של Odelay. האלבום הופק על ידי ה-Dust Brothers הידועים בעבודתם עם הביסטי בויז.

## רשימת השירים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי בק
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:זוכי פרס גראמי לאלבום המוזיקה האלטרנטיבית הטוב ביותר
קטגוריה:אלבומי זהב באוסטרליה
הטוסטר הקטן והאמיץ

**ה[[טוסטר]] הקטן והאמיץ** (באנגלית: **The Brave Little Toaster**) הוא סרט הנפשה מ-1987, עיבוד לספר של תומאס דיש מ-1980 באותו השם. הסרט מתאר את הרפתקאותיהם של מכשירי חשמל מואנשים, והסיפור מתמקד בחמישה מכשירים מדברים, טוסטר, מנורת שולחן, שמיכה חשמלית, רדיו ושואב אבק, היוצאים למסע בחיפוש הבעלים המקוריים שלהם.

הסרט לא נחל הצלחה קולנועית רבה, אך היה פופולרי בהפצות וידאו וזכה לשני המשכים כעבור עשור: הטוסטר הקטן והאמיץ להצלה והטוסטר הקטן והאמיץ במאדים.

בישראל, הסרט שודר בערוץ הראשון בשנות ה-90 בתרגום עברי תחת השם "המצנם האמיץ" ולאחר מכן בערוץ הילדים בדיבוב עברי.

## עלילה
חבורת חפצים (טוסטר, שמיכה חשמלית, מנורת שולחן, רדיו, ושואב אבק) נוסעים לחפש את "האדון" שלהם, רוֹבּ, שהם מכירים מאז היותו ילד והוא גדל והגיע זמנו לנסוע למכללה. טרם החל מסעם הם היו צריכים למצוא דרך לנוע. היו להם חמישה ניסיונות כושלים כאשר האחרון היה המוצלח ביותר שכן הוא היה קרוב מאוד להיות הצלחה אולם חוט-החשמל היה קצר מדי. בעזרת מוחם הצליחו המכשירים לגלות שמוטב להם להשתמש בסוללה וכך יכלו לצאת למסעם.

במסעם קורות בעיות שונות: הסוללה התרוקנה, הנורה של המנורה נשרפה, השמיכה נתקעה על ענף, החבורה נפלה למפל מים בניסיון כושל לחצותו והחבורה כמעט שקעה בבוץ, אולם ניצלה על ידי איש שמן. בבית האיש השמן נותנת מנורה אחרת, כמתנה, את נורתה למנורה במקום זו שנשרפה. החבורה הרגישה פחד במקום הזה ולא רצתה להיות בו. היא הצליחה, יחדיו, להפחיד את האיש השמן ולבסוף היא ברחה מן המקום.

החבורה הגיעה לבית בו היו מכשירי-חשמל מודרניים שטענו כי "אין לכם מקום איתנו כלל" כפי שאמר השיר ששרו יחדיו. מסתבר שהמנורה שפתחה להם את הדלת היא לא כל-כך חביבה שכן היא דחפה את החבורה לאשפה וזו הגיעה למגרש-גרוטאות רחב-ממדים לגריסת מכוניות.

במגרש הגרוטאות נכח מגנט ענקי. למקום הגיעו רוב וחברתו כריס. רוב מצא תמונה ישנה שלו שהחבורה לקחה עמה, תמונה שנשברה אבל התמונה עצמה לא ניזוקה. התמונה עפה מהם בטעות. בעת שנעו על המסוע מצא רוב אותם והתלהב למצוא את חפציו הישנים. המגנט מיגנט אותם ורוב ניסה להיאבק עמו אך לא עמד בעוצמת המיגנוט החזקה שלו. רוב לא נהרג על ידי מכונת הגריסה בזכות הטוסטר שעצר את גלגלי-השיניים שלו בגופו. לאחר מכן רוב תיקן את הטוסטר ולקח את המכשירים אתו, במכונית שלו. הסרט הסתיים בכך ששואב-האבק אמר לרדיו "אתה כזאת גרוטאה"! והדבר תאם את נוכחותם במגרש-הגרוטאות לפני כן. לאור ההקשר הזה צחקה החבורה.

## קישורים חיצוניים

## הערות שוליים

קטגוריה:סרטים אמריקאיים
קטגוריה:סרטי 1987
קטגוריה:סרטי הנפשה מוזיקליים
קטגוריה:סרטי פנטזיה
קטגוריה:דיסני: סרטי הנפשה
קטגוריה:סרטים המבוססים על רומנים אמריקאים
משאלת לב

**משאלת לב** היא עמותה ישראלית, המהווה חלק מארגון בין-לאומי, שייעודו הגשמת משאלות הלב של ילדים בגילאים שבין 3 ל-18 החולים במחלה מסכנת חיים.

המטרה היא יצירת חוויה בלתי נשכחת לילד החולה, המעשירה את חיי הילד ומשפחתו בתקווה ובכוח להתמודד עם קשיי המחלה.

מתחילת פעילותה בשנת 1996 הגשימה העמותה מעל 1700 משאלות של ילדים חולים.

רוב פעילות העמותה מבוססת על מערך של מתנדבים, הנתמכים בצוות קבוע קטן. הכנסת העמותה היא מתרומות בלבד.

[ממוזער|שמאל|[סטטיק (לירז רוסו), יוסף חדאד וליאור סושרד באירוע של עמותת משאלת לב, תל אביב, מרץ 2024]]
[ממוזער|שמאל|[יוסף חדאד ונועה קירל באירוע של עמותת משאלת לב, תל אביב, מרץ 2024]]
[שמאל|ממוזער|[סמליל משאלת לב בישראל]]

## הגשמת משאלה
* בשלב ראשון מופנים אל העמותה ילדים, החולים במחלות מסכנות-חיים - בדרך כלל על ידי העובדים הסוציאליים במחלקות הילדים בבתי-החולים.
* לאחר מכן נקבעת התאמת הילד מבחינה רפואית על ידי העמותה. ילדים החולים במחלות מסכנות חיים, כגון מחלות ניווניות או גידולים ממאירים, הם אלה העומדים בקריטריונים להימנות על ילדי המשאלה.
* בשלב הבא נערכת פגישה עם הילד, בה הוא מרואיין על ידי צוות מתנדבים, במטרה להתמקד במשאלת-הלב שלו.
* לאחר שגובש רצונו של הילד מופקת המשאלה על ידי מתנדבים מקרב צוות "מפיקי משאלות".

## דוגמאות למשאלות שהוגשמו
* מתן מחשב עם תוכנות גרפיות לילדה חולה שחלמה להיות מעצבת גרפית.
* אירוע "נסיכה בחנות צעצועים" לילדה חולה שחלמה לקנות את כל המשחקים בחנות.
* מתן מחשבים ניידים ואייפדים לילדים חולים, המבלים זמן ארוך באשפוז במחלקות ילדים בבתי חולים.
* אירוע "מיליונרית ליום אחד" לילדה חולה שחלמה להיות עשירה.
*אירוע "ספיידרמן מציל את שלומי" לילד חולה שחלם להיות ספיידרמן.

## הארגון הבינלאומי
ארגון Make A Wish נוסד בשנת 1980 בארצות הברית, כאשר קבוצת אנשים סייעה להגשמת משאלה של ילד חולה, שביקש להיות שוטר ליום אחד.

כיום פועלים ארגוני Make A Wish ב-48 מדינות, ובהם ישראל. מיום הקמתו של הארגון הוגשמו למעלה מ-230,000 משאלות ברחבי העולם.

## קישורים חיצוניים

* 

* אתר עמותת Make A Wish הבינלאומי
* 

קטגוריה:ישראל: ארגונים חברתיים
קטגוריה:ישראל: ארגוני עזרה
קטגוריה:ישראל: רווחת הילד
קטגוריה:ישראל: עמותות
לטימריה

**לטימריה** (שם מדעי: *Latimeria*) הוא סוג של דג נדיר המוגדר לעיתים קרובות כמאובן חי, בשל היותו הסוג החי היחידי ששרד בסדרת הצלקנתאים - דגי גרם בעלי סנפירים בשרניים שמאובנים שלהם נפוצים מתור הדבון ועד תור הקרטיקון, לפני כ-66 מיליון שנה.

בסוג זה 2 מינים חיים:
* לטימריה אפריקנית (*Latimeria chalumnae*) - נתון בסכנת הכחדה חמורה.
* לטימריה אינדונזית (*Latimeria menadoensis*) - נתון בסכנת הכחדה.

אורכם של הדגים עד 150 ס"מ ומשקלם עד 80 ק"ג. הם ניזונים משבלולים קטנים, וחיות ימיות אחרות.

סדרת הצלקנתאים נחשבה עד לפני כ-70 שנים לקבוצה שנכחדה לחלוטין. גילויו של סוג חדש השייך לקבוצה זו בדרום אפריקה ב-22 בדצמבר 1938, הייתה פריצת דרך מדעית. הדגים נתגלו בעומק של עד 700 מטרים גם בארכיפלג קומורו בשנת 1952, שם הוא ידוע בשם "גומבסא", ונצפה גם במקומות אחרים במצר מוזמביק וסביב למדגסקר. ב-18 בספטמבר 1997 נתגלה במנאדו, באינדונזיה, ובשנת 1998 זוהה המין האינדונזי כמין לטימריה שני. למקומיים הוא היה מוכר בשם "ראג'א לאות", במלאית: "מלך הים".

סוג הלטימריה נקרא על שמה של מרג'ורי קורטני-לטימר, מנהלת המוזיאון של איסט לונדון בדרום אפריקה בשנות ה-40 של המאה ה-20, אשר גילתה את הדגים לאחר שנלכדו ברשתות של דייגים מקומיים. היא הראתה אותם לפלאונטולוג ג'יימס לאונרד בריירלי סמית', אשר זיהה את שייכותם לסדרת הצלקנתאים.

מספר פלאונטולוגים במאה ה-19 ובתחילת המאה ה-20 שיערו שהצלקנתאים היו קבוצת הדגים מהם התפתחו החולייתנים היבשתיים בעלי ארבע רגליים. סיבת ההשערה זו הייתה סנפירי החזה והאגן השריריים במאובני הצלקנתאים, אשר נראו כמתאימים להליכה על הקרקע. השערה חלופית של פלאונטולוגים אחרים זיהתה את מוצא החולייתנים היבשתיים בסדרה האחות של הצלקנתאים, דגי הריאות, אשר בשנים אלו כבר היו מוכרים למדע גם ממאובנים וגם מדגים חיים המסוגלים להתקיים ביבשה בעזרת ריאות. מחלוקת זו הייתה אחת הסיבות להתרגשות הרבה שגרם גילוי הצלקנתאים החיים. הסתבר כי דגי הלטימריה אינם הולכים על היבשה, אך הם משתמשים בסנפיריהם השריריים ל"הליכה" על קרקע הים. חקר הלטימריה נראה בתחילה כמפריך את השערת כמה מן הפלאונטולוגים לפיה היו לצלקנתאים המאובנים ריאות בדומה לדגי הריאות. אך גילוי מפתיע בשנת 2015 מצא ריאות תפקודיות בעוברי לטימריה. עם זאת, חקר רצף ה-DNA של הלטימריה קבע סופית כי דגי הריאות אכן קרובים יותר מן הצלקנתאים לבעלי ארבע הרגליים.

## קישורים חיצוניים

* הלטימריה: מחקר חדש שופך אור על חיי המין של דג המעמקים הנדיר, מאת "הזנב הארוך" 20 בספטמבר 2013

## הערות שוליים

קטגוריה:בעלי חיים שתוארו ב-1939
קטגוריה:טקסונים שתוארו בידי ג'יימס לאונרד בריירלי סמית'
קטגוריה:צלקנתאים
בורונדי במשחקים הפאראלימפיים

**[[בורונדי]]** השתתפה לראשונה ב בבייג'ינג (2008), כששלחה משלחת של שלושה ספורטאים למשחקים. במשחקי החורף לא נטלה בורונדי חלק מעולם.

משלחת הספורטאים של בורונדי למשחקים בבייג'ינג כללה שלושה אתלטים, גברים כולם. שניים מהם התחרו בריצת 1500 מטר, ואחד בריצת 5000 מטר. איש מהם לא זכה במדליה פאראלימפית, אך רמי ניקובימזה, שהתחרה בריצת 5000 מטר סיים את התחרות במקום החמישי.

## ראו גם
* בורונדי במשחקים האולימפיים
* בורונדי במשחקים האולימפיים לנוער

קטגוריה:מדינות במשחקים הפאראלימפיים
קטגוריה:בורונדי: ספורט
דרום אפריקה במשחקים הפאראלימפיים

[ממוזער|שמאל|משחק [כדורסל נכים בין נבחרת דרום אפריקה לנבחרת איראן במסגרת המשחקים הפאראלימפיים בייג'ינג (2008)]]
**[[דרום אפריקה]]** השתתפה ב לראשונה בטוקיו (1964), היא השתתפה בטורנירים עד המשחקים הפאראלימפיים ארנהם (1980), בהם הוכרזה כ"בלתי רצויה", וחזרה לקחת חלק ב. אל משחקי החורף שלחה דרום אפריקה משלחת בכל אחד מהטורנירים מאז המשחקים הפאראלימפיים נאגנו (1998) ועד המשחקים הפאראלימפיים ונקובר (2010).

## היסטוריה
בשנת 1964 שלחה דרום אפריקה משלחת ראשונה למשחקים הפאראלימפיים שהתקיימו בטוקיו. המשלחת, שכללה תשעה ספורטאים, קטפה 19 מדליות פאראלימפיות (8 מזהב, 8 מדליות כסף ו-3 ארד) וסיימה שישית בדירוג המדליות הכללי בתחרויות. האתלט דניאל ארסמוס בלט, כשקטף שתי מדליות זהב בזריקת דיסקוס והדיפת כדור ברזל עליהן הוסיף שתי מדליות כסף. 

דרום אפריקה השתתפה לראשונה במשחקי החורף שנערכו בנאגנו שביפן בשנת 1998, ומאז השתתפה בכל אולימפיאדות החורף לנכים שנערכו. דרום אפריקה הייתה למדינה השנייה ששולחת ספורטאים להשתתף במשחקי החורף הפאראלימפיים, אחרי אוגנדה ששלחה משלחת ל. בכל התחרויות ייצג את דרום אפריקה רק ספורטאי אחד, ברוס ורנר, שהתחרה במקצועות הסקי האלפיני, אך לא הצליח לזכות במדליה פאראלימפית. 

## מדליות לפי אולימפיאדה

## ראו גם
* דרום אפריקה במשחקים האולימפיים
* דרום אפריקה במשחקים האולימפיים לנוער

## קישורים חיצוניים

## הערות שוליים

קטגוריה:מדינות במשחקים הפאראלימפיים
קטגוריה:דרום אפריקה: ספורט
צלמית (ארכאולוגיה)

שמאל| ממוזער| 140px| צלמית אישה מחרס מתקופת הברונזה התיכונה ב1 1900–1750 לפנה"ס. מצפון סוריה. אוסף המוזיאון הימי הלאומי 
בארכאולוגיה, **צַלְמִית** היא פסלון קטן ממדים בצלם אדם או בעל חיים. צלמיות יוצרו מחומרים שונים, בעיקר טין, אבן ומתכת. על פי הצלמיות ניתן ללמוד על מנהגי פולחן, אורחות חיים ומנהגים של התרבויות השונות לאורך ההיסטוריה. מקום הימצאן הפיזי בחפירה ארכאולוגית והקשרן (בבית, במצבור אשפה, במבנה פולחני וכדומה) מאפשר הסקת מסקנות לגבי תכליתן, כגון חפצי קדושה, פוריות וקמע מזל.

המקומות העיקריים בהם נתגלו צלמיות פרהיסטוריות, הם אזורים שונים באירואסיה בתקופה הפלאוליתית, ביפן בתקופת ג'ומון, במזרח התיכון בתקופה הנאוליתית ובמסו-אמריקה בתקופה הפרה קלאסית (בין 1,200 לפנה"ס ל-200 לפנה"ס).

## ראו גם
* צלמית במזרח הקרוב ובעולם האגאי הקדום
* צלמית ונוס

## לקריאה נוספת

*Richard G. Lesure, *Interpreting Ancient Figurines: Context, Comparison, and Prehistoric Art*, Cambridge University Press, 2011, 
*Douglass Whitfield Bailey, *Prehistoric Figurines: Representation and Corporeality In The Neolithic*, Routledge, 2005, 
*Harald Haarmann, *Interacting with Figurines: Seven Dimensions in the Study of Imagery*, Full Circle Publishing & Consulting Svcs, 2009, 


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ממצאים ארכאולוגיים
קטגוריה:ממצאים ארכאולוגיים מחרס
קטגוריה:ממצאים ארכאולוגיים מאבן
קטגוריה:פסלים (יצירות)
זאב זכרין

**זאב זכרין** (נולד ב-18 באוקטובר 1948) הוא קצין צה"ל בדימוס בדרגת תת-אלוף, כיהן כמפקד בית הספר לקצינים של צה"ל ומפקד יחידת הקישור ללבנון.

## קורות חייו
זאב זכרין נולד וגדל בשכונת "בית חזון" הסמוכה לכפר הרוא"ה ולמד בבית הספר מקוה ישראל. עם גיוסו לצה"ל התנדב לחטיבת הצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב זכרין לחטיבה ושימש כמפקד מחלקה ובהמשך מונה למפקד פלוגה. כקצין צעיר בצנחנים השתתף, ב-20 בפברואר 1973, במבצע ברדס 54–55, שכלל פשיטה מהים על בסיסי מחבלים שלחופי טריפולי. במלחמת יום הכיפורים היה זכרין מפקד הפלוגה המסייעת בגדוד 202, עליו פיקד דורון רובין, ולחם בקרב ואדי מבעוק. לאחר שהשתלם במכללה הבין-זרועית לפיקוד ולמטה מונה למפקד גדוד 890 של הצנחנים, ופיקד עליו בין היתר במבצע סיגל ובמבצע צלצל.

לאחר מכן שימש זכרין כראש לשכת הרמטכ"ל, רפאל איתן, בין היתר במלחמת לבנון הראשונה. לאחר מכן השתלם בבית הספר לפיקוד ומטה של חיל הנחתים של ארצות הברית. בשנת 1985 שימש זכרין כמפקד עוצבת ברעם. זכרין דחף את הכוחות שבפיקודו לגלות יוזמה והתקפיות בלחימה כנגד מחבלי החזבאללה, ואף הוביל רבות מן הפעולות והמרדפים. בשנים 1986–1988 שימש זכרין כמפקד בית הספר לקצינים של צה"ל. לאחר מכן הועלה לדרגת תא"ל ובשנים 1988–1991 פיקד על יחידת הקישור ללבנון.

עם שחרורו פנה לעסקים. בין היתר הכשיר זכרין את משמר הנשיאות של קונגו והיה נציגו של ארקדי גאידמק באנגולה.

ב-2022 גאידמן תבע את זכרין ושורה נוספת של אנשי עסקים ישראלים בטענה שהוציאו ממנו מאות מיליוני דולרים במרמה.
## חיים אישיים
אחותו היא אסתר בכרך יעקבי, אדריכלית פנים, נשיאת אגודת סיסטיק פיברוזיס ישראל ואלמנתו של גד יעקבי.

## לקריאה נוספת
* משה (צ'יקו) תמיר, **[[מלחמה ללא אות]]**, הוצאת מערכות - משרד הביטחון, 2005.
* יוסי פלד, **איש צבא** (כתבה: רונית ורדי), תל אביב: "ספרית מעריב", תשנ"ג-1993.

## קישורים חיצוניים
* עמנואל רוזן, סודי ביותר, מעריב,  13 בדצמבר 1990.

## הערות שוליים

קטגוריה:תתי-אלופים בצה"ל
קטגוריה:מפקדי עוצבת ברעם
קטגוריה:מפקדי פלוגות במלחמת יום הכיפורים
קטגוריה:ראשי לשכת הרמטכ"ל
קטגוריה:מפקדי בית הספר לקצינים של צה"ל
קטגוריה:מפקדי יק"ל
קטגוריה:מפקדי גדוד 890
קטגוריה:בוגרי בית הספר החקלאי מקוה ישראל
קטגוריה:חיילי חיל הרגלים במלחמת יום הכיפורים
קטגוריה:חיילי צה"ל במלחמת לבנון הראשונה
קטגוריה:ישראלים שנולדו ב-1948
Apache (סינגל)

"**Apache**" (**אפאצ'י**) הוא קטע כלי שנכתב על ידי המלחין הבריטי ג'רי לורדן וזכה לגרסאות מוקלטות רבות, הבולטת בהן הוקלטה ביוני 1960, בביצוע להקת הצלליות (The Shadows). Apache עמד בראש מצעד הסינגלים הבריטי במשך חמישה שבועות. בגיליון מרץ 2005 של ירחון המוזיקה Q הופיע Apache במקום 96 ברשימת 100 קטעי נגינת גיטרה הטובים בכל הזמנים.

בצפון אמריקה זכה ביצועו של גיטריסט הג'אז הדני יורגן אינגמן (Jørgen Ingmann) לפופולריות רבה. בשנת 1961 הפיק אינגמן גרסת כיסוי ל-Apache אשר הגיעה למקום השני במצעד להיטי הפופ האמריקאי בילבורד הוט 100 ולראש מצעד הלהיטים (CHUM) בקנדה. גרסת כיסוי של Apache על ידי להקת Incredible Bongo Band, אשר הוקלטה בשנת 1973, כונתה בשם "ההמנון הלאומי של ההיפ הופ". אף שהקלטה זו לא הפכה ללהיט מיד עם פרסומה, מקטע התיפוף הארוך באמצעה נלקחו דגימות רבות לקטעי היפ הופ, ראפ ודאנס רבים בשנות ה-80.

## הלחנה והקלטה מקורית
המלחין הבריטי ג'רי לורדן הלחין את הקטע הכלי "Apache" בהשראת מערבון אמריקני באותו השם. הקלטה ראשונה בוצעה על ידי הגיטריסט הבריטי ברט ווידון בתחילת 1960. הקלטה זו לא פורסמה במשך מספר חודשים. במחצית שנת 1960 להקת הצלליות היו בסיבוב הופעות כאשר לורדן הופיע לצידם כאמן פותח. הלהקה שמעה לראשונה את נעימת "Apache" כאשר לורדן ניגן אותה על יוקללי. לורדן הציע ללהקה לנגן קטע כלי זה והלהקה הסכימה.

## גרסת הצלליות
הקלטת Apache על ידי הצלליות נעשתה באולפני אבי רוד בלונדון. זמר ונגן הלהקה ג'ו בראון הביא עמו תיבת תהודה של גיטרה איטלקית אותה לא אהב ונתן אותה להנק מרווין אשר בעזרתה פיתח צליל ייחודי לצד שימוש בזרוע הטרמולו של גיטרת פנדר סטראטוקסטר בה ניגן. לצורך נגינת הקטע שאל ברוס וולש גיטרת גיבסון אקוסטית מדגם J200 מקליף ריצ'רד. מלודיית הבס הכבדה נוגנה על ידי ג'ט האריס, על התופים היה טוני מיהאן וקליף ריצ'רד שתופף על תוף סיני בפתיחת הקטע ובסיומו ונתן למנגינה את האווירה האינדיאנית המלווה אותה.

תחילה חשב מפיק הסינגל כי עדיף שמנגינת The Quartermaster's Stores שאותה הקליטה הלהקה תהיה על האיי-סייד, אולם שינה דעתו לאחר שבתו העדיפה את נגינת Apache. נעימת Apache הייתה השראה לדור של גיטריסטים ונחשבת כסינגל הרוק הבריטי בעל ההשפעה הרבה ביותר לפני עידן הביטלס. אף חברי להקת הצלליות ציינו בראיון שנתנו בשנת 1963 לירחון NME כי נעימת Apache מייצגת יותר מכל את הצליל הייחודי של הלהקה.

## קישורים חיצוניים

## הערות שוליים

קטגוריה:קטעים אינסטרומנטליים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
צבעון פרידמן

**צבעון פרידמן** (שם מדעי: *Pseudochromis fridmani*) הוא דג מים מלוחים מהים האדום ממשפחת הצבעוניים, הוא נקרא על שם דוד פרידמן, מאנשי המצפה התת-ימי באילת שהגדיר אותו לראשונה בשנת 1968.

גודלו של דג בוגר כ-8 ס"מ והוא פופולרי בקרב מגדלי דגים בשבי. הדג בצבע סגול מתכתי, עם פס שחור אופקי מהשפה ועד אחרי העין. הדג כשר למאכל.

## קישורים חיצוניים

* 
* צבעון פרידמן, באתר liveaquaria 
* צבעון פרידמן, באתר alquimistadeacuarios 

קטגוריה:צבעוניים (משפחת דגים)
קטגוריה:דגים במפרץ אילת
קטגוריה:בעלי חיים שתוארו ב-1968
קטגוריה:טקסונים שתוארו בידי וולפנג קלויזביץ
הוויאן איירליינס

**הוויאן איירליינס** (באנגלית: **Hawaiian Airlines**) היא חברת תעופה אמריקאית. החברה היא הגדולה ביותר שבסיסה בהוואי. החברה נמצאת בבעלות חברת אלסקה איירליינס שמפעילה את כל הטיסות.

החברה מפעילה טיסות ל-28 יעדים באסיה, אוקיאניה וצפון אמריקה.

## צי המטוסים

## קישורים חיצוניים

* 

* מדיה וקבצים בנושא הוויאן איירליינס באתר Airliners.net

## הערות שוליים

קטגוריה:חברות תעופה אמריקאיות
קטגוריה:הוואי
קטגוריה:חברות אמריקאיות הנסחרות בנאסד"ק
קטגוריה:אוקיאניה: חברות תעופה
קטגוריה:הונולולו
שלום אליהו ננקנסקי

[220px|ממוזער|שמאל|הרב שלום אליהו ננקנסקי. מאחור: הרב [יהושע הוטנר]]
הרב **שלום אליהו ננקנסקי (ננקובסקי)** (בערך תרס"ה – ד' בחשוון תשל"ז, 28 באוקטובר 1976) היה מחברי הצוות הראשון של מכון הרי פישל לדרישת התלמוד ומהעובדים ב"מפעל הש"ס הישראלי השלם" של מכון התלמוד הישראלי השלם.

## תולדות חייו
נולד בגרודנה שבפולין ולמד בישיבת קמניץ. בשנת תרפ"ה עלה לארץ ישראל ולמד בישיבת מרכז הרב. הוסמך לרבנות בידי הרב אבא יעקב הכהן בורוכוב בכ"ו בניסן תרפ"ז ובידי הרב קוק בט' בשבט תרצ"ב. כן למד את מלאכת השו"ב.

בחורף תרצ"ב היה בין העשרה שבחר הרב קוק כדי להקים את "מכון הרי פישל". בתרצ"ו המליץ עליו הרב צבי יהודה הכהן קוק עבור העתקת כתבי הראי"ה והוא העתיק את "באר אליהו", ביאורו של הרב קוק לביאור הגר"א להלכות דיינים והלכות עדות בחלק חו"מ בשו"ע.

שימש כשוחט ביישוב מרבק שבמחוז תל אביב-יפו. היה אמור לכהן כרבה של תל ליטוינסקי, אך במוצאי השבת הראשונה לאחר בחירתו, בין סוף אדר ב' לתחילת ניסן תרצ"ה, עזב את המקום. הוא נימק זאת בכך שאחד התושבים שם צחצח את נעליו בשבת. הרב ננקנסקי העיר לו על כך בנועם, והוא הפסיק אמנם לצחצח בנוכחותו, אולם אחרי שהרב עזב הוא המשיך לצחצח.

החל משנת תש"ג ובמשך כחמש עשרה שנה עבד במכון התלמוד הישראלי השלם. כותבי הערכים באנציקלופדיה התלמודית וביד הרב הרצוג הסתייעו במפתחות שערך.

לרב ננקנסקי נולדו ארבעה בנים. בנו הרב שמעון היה רב בית הכנסת הגדול בבני ברק. בנו הרב אפרים מרדכי היה ר"מ בכיתות הגבוהות בתלמוד תורה עץ חיים.

ננקנסקי נפטר ב-1976 ונקבר בהר המנוחות.

## לקריאה נוספת
*הרב משה צבי נריה, **ליקוטי הראי"ה**, כרך ג, כפר הרא"ה תשנ"ה, 'הרב שלום ננקנסקי ז"ל', עמ' 440–451

## קישורים חיצוניים
*את צנועים חכמה, מאמר עליו באתר שורש

## הערות שוליים

קטגוריה:בוגרי ישיבת מרכז הרב
קטגוריה:רבני הציונות הדתית בישראל
קטגוריה:אנשי העלייה הרביעית
קטגוריה:יהודים הקבורים בהר המנוחות
קטגוריה:ישראלים שנולדו ב-1905
קטגוריה:ישראלים שנפטרו ב-1976
דולפין מזנק

**דולפין מזנק** (שם מדעי: *Lagenorhynchus obscurus*) או **דולפין דאסקי** הוא מין של יונק ימי ממשפחת הדולפיניים. הדולפין חי אך ורק בחצי הכדור הדרומי, ונמצא בחופי רפובליקת דרום אפריקה, נמיביה, ניו זילנד, צ'ילה וארגנטינה. הדולפין נודע בפעלולי הקפיצות המיוחדים שלו. הוא ניזון מדגים ודיונונים שבהם ניתן למנות את הבקלה, האנשובי והמקרל. 

יש שינויים בגודל ובמשקל של הדולפין המזנק במקומות שונים בעולם; בניו זילנד אורכו של זכר בוגר 1.67-1.68 מטר ומשקלו 70-85 קילוגרם, בעוד שאורך הנקבות 1.65-1.75 מטר. בפרו, אורכו 2.1 מטר, ומשקלו 100 קילוגרם. אין הרבה הבדלים חזותיים בין הזכר לנקבה חוץ מהגודל והמשקל. אחד מבין ההבדלים היחידים שניתן למנות הוא שלזכר סנפיר מעוגל יותר.

הדעה הרווחת כיום היא שדולפין תועד לראשונה על ידי ג'ורג' אדוארד גריי בשנת 1828 מגולגולת ועור מפוחלץ שהוביל בספינה מכף התקווה הטובה למוזיאון הבריטי.

הדולפין מעדיף מים קרירים, בטמפרטורת 10-19 מעלות צלזיוס כאזור מחיה.

הדולפין המזנק ודולפין פסיפי לבן-צד (*Lagenorhynchus obliquidens*) נחשבו בעבר כאותו מין ואכן דומים מאוד במאפייניהם גנטית. התפתחו גם מיני כלאיים של הדולפין יחד עם *Delphinus capensis* ו-*Lissodelphis peronii*.

## גלריה

קובץ:Dusky surfacing.jpg|דולפין מזנק
קובץ:Dusky dolphin Kaikoura.jpg|קבוצה של דולפינים מזנקים
קובץ:Lagenorhynchus obscurus2.jpg|דולפינים מזנקים
קובץ:DuskyJump.jpg|שני דולפינים מזנקים
קובץ:DuskyDolphin.jpg|דולפין מזנק


## קישורים חיצוניים

## הערות שוליים

קטגוריה:בעלי חיים שתוארו ב-1828
קטגוריה:טקסונים שתוארו בידי ג'ון אדוארד גריי
מזנק
קטגוריה:לווייתני האוקיינוס הדרומי
תמר שם אור

**תמר שם אור** (נולדה ב-26 באוקטובר 1988) היא שחקנית ישראלית.

## ראשית חייה
אביה הוא האדריכל יובל שם אור, ואמה, ענת לויט, היא משוררת. תמר היא אחות של הסופרת והמתרגמת דנה שם-אור, אחיינית של הסופרת והפזמונאית מירית שם אור ושל יונתן שם אור ובת דודה של שרונה פיק, דניאלה פיק (האחיות פיק) ושל העיתונאי ומגיש "זמן אמת" בכאן 11 בר שם-אור. למדה בבית הספר לאמנויות תל אביב, בתיכון למדה ב"תלמה ילין". בצה"ל שירתה בלהקות הצבאיות של חיל החינוך ושל אגף התקשוב. למדה בסל"ה - הסטודיו לאמנויות התיאטרון מיסודו של יורם לוינשטיין.

## קריירה

### בטלוויזיה
בגיל 17 החלה להופיע בפרסומות. ב-2005 גילמה את שלו בסדרת טלוויזיה "כל שבת שנייה" שכתב עפר קניספל וביים אבי כהן ושודרה בערוץ הילדים. בשנת 2007 גילמה את שרונה - התפקיד ראשי בעונה השלישית של הסדרה "ראש גדול" ששודרה בערוץ הילדים של yes. ב-2008 גילמה את רונה בסדרה "חקירה פנימית" שכתב עמית גור וביים אליאב לילטי. ב-2009 גילמה את דניאל בסדרה "עוד משפחה וחצי" שכתבה גלילה רון פדר עמית וביים אייל סלע. באותה שנה גילמה את נויה יוכפז בסדרה "גירושים נפלאים" שכתבה לימור נחמיאס וביים עופר ויצמן, וגילמה את נועה שטרן בסדרה "תיכון השיר שלנו" שביימה שירלי שטרן, ובספין אוף "היועצת" שכתב יריב גוטליב וביימה רונה מילוא.

ב-2009 גם הופיעה בקליפ "ברחוב" של הזמר חן אהרוני.

### בתיאטרון
בתיאטרון אורנה פורת: ב-2009 גילמה את וונדי במחזמר "פיטר פן" שעיבדה וביימה צביה הוברמן. המחזמר הופק בשיתוף עם תיאטרון חיפה. ב-2014 שיחקה במחזמר לילדים "מבצע סבא" שכתבה שירילי דשא וביים עופר שפריר.

בתיאטרון הקאמרי: מ-2012 מגלמת את רחל במחזמר "קזבלן" מאת יואל זילברג ויגאל מוסינזון שביים צדי צרפתי. ב-2014 גילמה את שרית בהצגה "הפושעים החדשים" שכתבה וביימה עדנה מזי"א, וגילמה את דליה בהצגה "גורודיש" שכתב וביים הלל מיטלפונקט.
### בקולנוע
ב-2012 גילמה את שושנה בסרט "ברקיע החמישי" שכתבו עלמה גניהר ודינה צבי ריקליס שגם ביימה.

ב-2017 השתתפה בסרט "אמור" בבימויו של רפאל רביבו, לצדם של לירון לבו, נטלי עטייה ודן תורג'מן.

## חיים אישיים
ניהלה בעבר מערכת יחסים עם השחקן ניר אבראשי.

## פילמוגרפיה

### טלוויזיה

### קולנוע

### תיאטרון

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
תמר
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:חברי להקת חיל התקשוב
קטגוריה:ישראליות שנולדו ב-1988
קטגוריה:ישראלים שנולדו ב-1988
Live in London (אלבום)

**Live in London** (בעברית: **חי ב[[לונדון]]**) הוא אלבום הופעה של הזמר־יוצר היהודי־קנדי לאונרד כהן, שיצא לאור ב-31 במרץ 2009.

אלבום הופעה זה הוא אלבום ההופעה המלא הראשון של כהן שיצא לאור, כמו גם ה-DVD הראשון שלו. האלבום הוקלט ב-17 ביולי 2008 בהיכל הספורט O2 ארנה שבלונדון. האלבום זכה להצלחה עולמית רבה, ונמכר בישראל בכ-60,000 עותקים, ואף היה ל-DVD המוזיקלי הנמכר בכל הזמנים בישראל.

## רשימת השמעה
### דיסק 1

### דיסק 2

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי לאונרד כהן
קטגוריה:אלבומי הופעה באנגלית
קטגוריה:אלבומי חברת קולומביה רקורדס
חנן המצרי

**חנן המצרי** היה שמם של שני תנאים.

## חנן המצרי הראשון
חנן המצרי הראשון כיהן בתפקיד דיין בבית הדין בירושלים בתקופת בית המקדש, הוא התמחה בעיקר בדיני גזירות על הגזלות () יחד עם אדמון בן גדאי וחנן בן אבישלום, כשחשיבותו נתונה בין שניהם.

## חנן המצרי השני
תנא נוסף הנושא שם זה היה מהמאה ה-2 בן הדור השלישי לתנאים שהתגורר תחילה באלכסנדריה ומאוחר יותר עבר ליהודה והיה פעיל בקרב חכמי יבנה. היה תלמידו של רבי עקיבא ומצוטט כ'דנין לפני חכמים', לצד בן עזאי, בן זומא וחנניה בן חכינאי (). רק הלכה אחת מוזכרת בשמו, המובאת מספר פעמים בתלמוד בבלי ונוגעת לעבודת המקדש ביום כיפור, היא אומרת כי  כלומר אין דין דחייה בשעירי יום כיפור, וגם כשמת השעיר המשתלח קונים אחר בשוק, ועדין אפשר להשתמש בדם השעיר השני. הוא היה פעיל כמה דורות לאחר חנן המצרי הראשון.

## הערות שוליים

קטגוריה:הדור הראשון לתנאים
קטגוריה:הדור השלישי לתנאים
קטגוריה:דיינים ארץ-ישראלים
קטגוריה:תלמידי רבי עקיבא
רב שינוי

**רב שינוי [[גאונים|גאון]]** היה גאון פומבדיתא שבבבל וראש הישיבה קרוב לאמצע תקופת הגאונים, בשנת ד'תקמ"ב (781) בערך. מישיבת פומבדיתא שבראשותו ומישיבת סורא יצאו תשובות לכל קהילה יהודית בתחומי שלטון האימפריה המוסלמית, תשובות לשאלות שהופנו על ידיהם לגאוני בבל. רב שינוי היה מחכמי ישיבת פומבדיתא ומונה לגאון וראש הישיבה לאחר פטירת רב רבא גאון בר רב דודאי. לפי עדות רב שרירא גאון, לא האריך רב שינוי בתפקידו ונפטר זמן לא רב לאחר מכן.

## רקע
ישיבת פומבדיתא הוקמה בדור השני של תקופת האמוראים בידי רב יהודה, סביב שנת ד'י"ד (253). מאז הקמתה הייתה לישיבה השפעה רבה על יהדות בבל, ועם הידלדלות המרכז היהודי בארץ ישראל - על היהדות בכלל. בתקופת הגאונים הייתה הישיבה דומיננטית ורצף הלימוד בה לא הפסיק. הגאונים לימדו והפיצו את התלמוד הבבלי ואת ההלכה העולה ממנו לתלמידיהם בישיבות בבל, וגם לקהילות יהודיות מחוץ לבבל. מישיבת פומבדיתא ומישיבת סורא יצאו תשובות לכל קהילה יהודית בתחומי שלטון האימפריה המוסלמית, כמענה לשאלות שהופנו על ידי הקהילות לגאוני בבל. השאלות עסקו בכל תחומי היהדות, והאיגרות בין הישיבות לבין הקהילות שמרו על קשר בין הקהילות לבין המרכז התורני הגדול שבבבל.

## ראש הישיבה
רב שינוי היה מחכמי ישיבת פומבדיתא ומונה לגאון וראש הישיבה לאחר פטירת רב רבא גאון בר רב דודאי. לפי אחת הדעות, קודם מינויו לגאון עמד רב שינוי בראש ישיבה מקומית קטנה, ורק מאוחר יותר הצטרף לחכמי ישיבת פומבדיתא.

לפי עדות רב שרירא גאון באיגרתו, תקופתו של רב שינוי כגאון לא הייתה ארוכה:

במקביל לרב שינוי, עמד רב ביבוי גאון בראש ישיבת סורא.

בספר "ספר הקבלה" להראב"ד לא הוזכר שמו של רב שינוי ברשימת הגאונים.

## תלמידו
מתלמידיו של רב שינוי התפרסם רב יוסף גאון בר רב אבא, שהיה ידוע בחסידותו ומסופר עליו שזכה לגילוי אליהו. רב שינוי גאון התפעל ממסירות הנפש שלו על הלימוד וברך אותו שיזכה לגדול ולהגיע להנהגת הדור. כך סיפר רב שרירא גאון:

אחרי רב שינוי, שנפטר זמן לא רב אחרי מינויו, מונה לגאון פומבדיתא רב חנינאי כהנא גאון בר רב אברהם גאון, בשנת ד'תקמ"ב (772).

## הערות שוליים

קטגוריה:גאוני פומבדיתא
קטגוריה:יהודי בבל במאה ה-8
רוטגר האוור

**רוטגר אולסן האוור** (בהולנדית: **Rutger Oelsen Hauer**, נהגה "רוטחר"; 23 בינואר 1944 – 19 ביולי 2019) היה שחקן קולנוע הולנדי זוכה פרס גלובוס הזהב לשנת 1987 על הופעתו בסרט "הבריחה מסוביבור". התפרסם ככוכב קולנוע בזכות הופעותיו בסרטים "בלייד ראנר", "עיר החטאים" ו"הטרמפיסט".

## ביוגרפיה
האוור נולד בעיירה ברוקלן שבהולנד לזוג מורי דרמה ארנד וטנוקה האוור. גדל באמסטרדם והתפרנס כחשמלאי וממכירת שטיחים בזמן שלקח שיעורי משחק. שירת למשך תקופה קצרה בחיל הים ההולנדי.

## קריירת משחק
החל את דרכו בסדרה של פול ורהובן "פלוריס" שזכתה לפופולריות רבה בהולנד.
ורהובן שגילה עניין רב בהאוור אימץ אותו ככוכב גם בסרטיו ההולנדים המוערכים "תשוקה אובססיבית" בתור הפסל אריק וונק, "חייל באורנג'" בתור הסטודנט אריק לנסהוף המורד בכיבוש הנאצי ו"קייטי טיפל".

ב-1981 התפרסם לראשונה בתפקיד הוליוודי לצידו של סילבסטר סטאלון בסרט הפעולה "מרדף אל תוך הלילה".

ב-1982 הופיע האוור ביצירתו הבדיונית של רידלי סקוט "בלייד ראנר" בתפקיד האנטגוניסט רוי באטי, מנהיג הרפליקנטים המורדים. התפקיד הפך אותו לשחקן מפורסם והעניק לו פריצת דרך בקריירת המשחק שלו.

ב-1983 שיחק במותחן הריגול העל חושי "תעלומת אומגה".

זכה להצלחה גדולה באמצע שנות ה-80 כאשר כיכב כשחקן הראשי בפנטזיית ההרפתקאות "ליידי נץ" בתפקיד קפטן אטיין נאבר, ב-"רומן הדמים" בתפקיד שכיר החרב מרטין ובמותחן הפעולה "הטרמפיסט" בתפקיד הטרמפיסט הרצחני ג'ון ריידר.

בשנת 1987 זכה האוור בפרס גלובוס הזהב על הופעתו בתפקיד אלכסנדר פצ'רסקי מנהיג מרד מחנה ההשמדה סוביבור בדרמת השואה "הבריחה מסוביבור".

ב-1991 שיחק בהפקתו הראשונה בקריירה של קוונטין טרנטינו "אחרי חצות" ובהפקת ערוץ HBO "ממולכד לנצח", בתפקיד גנב היהלומים פרנק וורן.

ב-1992 השתתף בקומדיית האימה "באפי ציידת הערפדים".

ב-1994 היה האוור מועמד לפרס גלובוס הזהב על תפקידו בתור חוקר המשטרה הנאצי זאווייר מארץ' בסרט הטלוויזיה "בעקבות הסוד האפל".

ב-1999 שיחק במיני סדרת הפנטזיה "מרלין" בתור המלך וארטיגרן.

ובשנת 2000 במיני סדרת הפנטזיה הקומית המצליחה "הממלכה העשירית" בתפקיד האנסטמן.

ב-2005 הופיע האוור במותחן הפשע "עיר החטאים" בעלילה השלישית "הפרידה הקשה", בתור פטריק הנרי רוארק, ובסרט גיבורי העל "באטמן מתחיל", בתפקיד ויליאם ארל, מנכ"ל "חברת ויין" לאחר מות הוריו של ברוס ויין.

ב-2007 שיחק בסרט הכדורגל "גול! 2" בתפקיד מאמן קבוצת הפאר "ריאל מדריד", רודי ואן דר מרוו.

ב-2011 שיחק בתפקיד הראשי בסרט הפעולה "הומלס עם שוטגאן" ובתפקיד משנה במותחן האימה "הפולחן".

## חיים אישיים
250px|ממוזער|שמאל|רוטגר האוור שנת 2010
להאוור ילד אחד מגרושתו היידי מרץ וילד אחד מאשתו השנייה איינקה טן קאטה.

נפטר לאחר מחלה ב-19 יולי 2019, בגיל 75.

## פילמוגרפיה

### טלוויזיה
*פלוריס (1969)
*מרלין (1998)
*הממלכה העשירית (2000)
*צל הרשע (2004)
*יוחנן פאולוס השני (2005)
*להתחיל מחדש (2007) - סרט טלוויזיה
*בניחוש חוקר (2009–2011)
**Flight of the Storks* (2013)
*דם אמיתי (2014–2013)
*מאטה הארי (2017)
**Channel Zero* (2018)

## קישורים חיצוניים

* 

* 

קטגוריה:שחקני קולנוע וטלוויזיה הולנדים
קטגוריה:זוכי פרס גלובוס הזהב: טלוויזיה: שחקן משנה
קטגוריה:הולנדים שנולדו ב-1944
קטגוריה:הולנדים שנפטרו ב-2019
קטגוריה:זוכי פרס עגל הזהב
עמוד חשמל

[ממוזער|250px|עמוד חשמל ב[אנגליה]]
[ממוזער|250px|עמוד חשמל ([מיאנמר)]]

**עמוד חשמל** הוא עמוד המחזיק תילים המשמשים להולכת זרם חשמלי. לעיתים נעשה שימוש בעמודי חשמל למטרות נוספות, כגון התקנת שנאים, קבלים, אמצעי מיתוג, פנסי רחוב, אנטנות סלולריות ועוד.

לעמודי החשמל מספר תפקידים בנשיאת התיילים:
#נשיאת תיילים להעברת חשמל
#הרחקת התיילים מהאדמה.
#הרחקת התיילים זה מזה.

מבנה העמוד מותנה במשקל תיילים שהותקנו עליו ומתח החשמל שמועבר.

ישנם סוגים שונים של עמודי חשמל, בהתאם לשימוש שנועד להם. עמוד החשמל הגבוה בעולם (370 מטרים) נמצא בסין.

### עמודי עץ
ממוזער|150px|עמוד חשמל ממתכת בתל אביב
ברחבי העולם עמודי חשמל מעץ הם הנפוצים ביותר. לעץ מספר יתרונות: זהו חומר גלם זול, ובעל בידוד טבעי. הצבת עמודי עץ היא פשוטה ונעשית על ידי נעיצתם בקרקע: עמוד נמוך שאורכו 10 מטר יהיה נעוץ בקרקע כמטר וחצי מאורכו. לעמודי עץ על פי רוב מבנה פשוט דמוי חרוט קטום.

החיסרון של עמודי עץ הוא שהם מוגבלים מאוד בגובהם - עמודי עץ אינם יציבים ופגיעות מכניות ואף רוח חזקה מאוד עלולים להפילם. בנוסף, עמודי עץ מתכופפים כאשר הם נתונים ללחץ ממושך, גם אם לא מדובר בלחץ שמפיל או שובר אותם. ככל שהעמוד גבוה יותר יציבותו קטנה יותר. יש מקומות בהם נעשה שימוש בעץ למבנה עמודים גבוהים יותר, על ידי שילוב של מספר עמודי עץ היוצר מבנה יציב יותר.
העץ המשמש לעמודים עובר טיפול משמר למניעת טחב, פטריות ופגיעת חרקים.

### עמודי בטון
עמודי בטון עשויים מבטון מזוין וצורתם חרוט קטום, מרובעת או מלבנית. יציקתם של עמודי בטון היא תעשייתית - כלומר העמודים מיוצרים במפעל ומובלים לאתר הצבתם בשלמותם. בדומה לעמודי העץ הם מוצבים על ידי נעיצתם באדמה, וכן נחשבים למבודד טוב. יתרונם של עמודי בטון הוא בחוזקם העולה על זה של עמודי עץ, חוזק המביא לעמידות גבוהה יותר בפני לחצי מתיחה וסיבוב.

### עמודי מתכת
עמודי מתכת נבנים לרוב ממסבכים בחתך מלבני (בעמודים קטנים) או מרובע (בעמודים גדולים או שנועדו לנשיאת מיכשור רב) יש גם עמודי מתכת גבוהים במיוחד הבנויים ממצולע רב צלעות. מבנה המתכת מאפשר בניית עמודים בגבהים שונים, גבהים העולים בהרבה על הניתנים להשגה בעמודי עץ ובטון. בשל כך קווי מתח העולים על 33 קילו-וולט מותקנים תמיד על עמודי מתכת, המאפשרים את הגובה הנדרש להרחקתם מהקרקע.
עמודי מתכת מותקנים תמיד על בסיסי בטון. עמוד מתכת קטן יותקן על גבי בסיס בודד, ובעמודי מתח עליון הבנויים בחתך מרובע יהיה בסיס נפרד לכל אחת מרגלי העמוד.
מכיוון שמתכת מוליכה טובה, נדרש בעמודי מתכת ציוד בידוד מיוחד על מנת להרחיק את התיילים מגוף העמוד.

## עמודי החשמל בישראל
על אף שברחבי העולם מקובל להתקין תשתיות של שירותים שונים (כגון חשמל, טלפון וטלוויזיה בכבלים) על אותם העמודים, כאשר כל מערכת מותקנת בגובה שונה, בישראל לא איפשרה חברת החשמל התקנת תשתיות אחרות למעט תאורת רחובות. עם זאת, בראשית המאה ה-21 החלה חברת החשמל להשתמש בעמודי חשמל להעברת סיבים אופטיים, כחלק מכניסתה לשוק התקשורת בישראל.

בארכיון חברת החשמל לישראל נמצאו תמונות המעידות על העמודים הראשונים שהוקמו בשנות ה-20 של המאה ה-20 על ידי עובדי חברת החשמל עם הקמת תחנות הכוח הראשונות שהופעלו בתל אביב בשנת 1923 ובחיפה ובטבריה בשנת 1925.

## ראו גם
*משק החשמל בישראל
*עמודי מסינה

## קישורים חיצוניים

קטגוריה:אספקת חשמל
קטגוריה:ריהוט רחוב
חשמל
שמעון התימני

**שמעון התֵּימָנִי** (או **שמעון התִּימְנִי**; פעל במאה ה-2) היה תנא בן הדור השלישי, ככל הנראה ממוצא תימני או מהעיר תמנה, והיה פעיל ביהודה.

## קורות חייו
שמעון התימני היה אחד משלושת החכמים בשם "שמעון", לפני מרד בר כוכבא, כאשר שני האחרים היו שמעון בן עזאי ושמעון בן זומא. היה חברם של רבי יהושע בן חנניה, רבי עקיבא ורבי טרפון. היה מקיים מפגש לימוד יומי עם רבי יהודה בן בבא. תורתו המובאת במשנה ובברייתא מתייחסת בדרך כלל לענייני הלכה, ורק חלק קטן ממנה בעל אופי אגדי. נודע ביכולתו לפתור סוגיות מורכבות והיה לאחד החכמים החשובים ביותר בסנהדרין ביבנה ובין המעטים שהיו בקיאים בשבעים שפות. ככל הנראה מת בגיל צעיר בטרם הוסמך לרבנות ולפיכך מעולם לא כונה "רבי".

## מתורתו
שמעון התימני נזכר פעמים אחדות במשנה ובתוספתא.

מחלוקת מפורסמת במשנה בה נחלק שמעון התימני, שהלכה נפסקה כמותו, היא בעניין ממזר. גדולי התנאים נחלקו מהם איסורי העריות שהילד שנולד מהם נחשב ממזר. לדעת רבי עקיבא הילד ממזר בכל איסור ערווה שהוא בלא תעשה. לדעת רבי יהושע בן חנניה רק באיסורים שעונשם מיתת בית דין חל דין זה. שמעון התימני בדעת אמצע, ולדעתו כלולים בדין ממזר איסורי ערווה שעונשם כרת, וההלכה נפסקה כמותו כבר במשנה.

הלכה נוספת משמו שהובאה במשנה היא לגבי התרעה בשופרות על סכנה, שלפי שמעון התימני יש להתריע על מגפה גם בשבת.

## מחלוקת על מוצאו
ישנה מחלוקת בנוגע למוצאו בשל אפשרויות הניקוד המילה של כינויו - התימני, האם יש לנקד התֵּימָנִי, כלומר מתימן, או התִּימְנִי שככונתו מתמנה שבחבל ארץ יהודה בארץ ישראל. 

לפי היעב"ץ נראה שהיה זה חכם מתימן. ד"ר משה גברא כותב כי יש סמך לדברי היעב"ץ, כי אם הוא היה בן העיר תמנה, היה נקרא שמעון איש תמנה כמו שאר החכמים שנתכנו על שם עירם, כגון אנטיגנוס איש סוכו שבא מהעיר סוכו, יוסי בן יועזר איש צרידה שבא מהעיר צרידה, יוסף בן יוחנן איש ירושלים שבא מהעיר ירושלים. לעומתם, כל החכמים שבאו מחבל ארץ ולא מעיר ספציפית כונו כמו שמעון התימני, לדוגמה, נחום המדי בא מארץ מדי, הלל הבבלי בא מארץ בבל, רבי יוסי הגלילי בא מחבל ארץ הגליל, ניתאי הארבלי בא מחבל ארץ הארבל. 

לעומת זאת, בפירוש רש"י לתלמוד, נכתב ש"מתמנה היה". הסוברים שמתמנה היה, מסתמכים על כך שתימן המודרנית אינה אותו חבל ארץ שנקרא בלשון חכמים "תימן" (מאידך, ב"תפילת נבונאיד" נזכרת ארץ תימן התואמת את תימן של ימינו) ומסתמכים על כך שבכתב יד קאופמן של המשנה במסכת תענית הניקוד הוא הַתִּמְנִי (מאידך, במסכת יבמות נכתב "התימני" והניקוד של כת"י קאופמן הוא מאוחר), מה שמתאים גם לנוסחים הגורסים "התבני", שכן העיר תבנה היא תמנה המקראית.

## קישורים חיצוניים

* 
*  (ושם התייחסות למיקומו של תנא זה)

## הערות שוליים

קטגוריה:תלמידי רבי עקיבא
קטגוריה:הדור השלישי לתנאים
קטגוריה:תלמידי רבי יהושע
גזייה

ממוזער|250px|גזייה
**גזִייה** היא כלי לחימום באמצעות גז בישול.

הגזייה משמשת לצורך בישול שדה בטיולים ובמחנאות.

את הגזייה ניתן להדליק באמצעות גפרורים או מצית. על הלהבה שלה ניתן להניח מחבת או סיר קטנים בהם ניתן לבשל מזון.

בלון הגז הוא חלק הניתן להפרדה לצורך החלפה או מילוי מחדש של המכל.

## קישורים חיצוניים

קטגוריה:אמצעי חימום והכנת מזון
קטגוריה:מבערים
קטגוריה:שדאות
קטגוריה:ציוד מחנאות
מזוודה

[ממוזער|250px|מזוודה ישנה ליד [ספסל]]
**מזוודה** היא תיק המשמש אדם נוסע לאחסון זמני של **כבודה** (חפצים הנלקחים לנסיעה, כגון בגדים וכלי רחצה). 

במטוסים ואוטובוסים נהוג לאחסן את המזוודות בתא המטען, ופעמים רבות נדרש לעבור בידוק ביטחוני בטרם מסירת הכבודה.

## מבנה המזוודה
המזוודה בנויה לרוב בצורת תיבה בגדלים שונים. אך כיום, המזוודה נמכרת בצורות שונות ועשויה ממגוון חומרים כגון: עור, מתכת, פלסטיק וטקסטיל. לרוב, למזוודה ידית קטנה לצורך החזקתה ביד, ולעיתים מתווספות למזוודה גם כתפיות לנשיאה על הכתף או גלגלים ואף מנוע חשמלי לנוחות המשתמש. לרוב המזוודה נסגרת על ידי רוכסן, שניתן לסגור על ידי מנעול חיצוני.

## ראו גם
* תיק רחצה

## קישורים חיצוניים

## הערות שוליים

קטגוריה:תיקים
הסחוס הקיתוני

שמאל|ממוזער|250px|
**הסחוס הקיתוני** (TA: Cartilago arytenoidea. מיוונית: arytaina, בעל צורה של תרווד) הוא אחד משני סחוסים קטנים בצורת פירמידה משולשת הנמצאים בגרון. אל הסחוסים הקיתוניים מחובר צד אחד של רצועות הקול, עליהן מושתתים מיתרי הקול.

## חלקי הסחוס הקיתוני
הקודקוד העליון של הסחוס הקיתוני בצורת הפירמידה הוא החוד (Apex cartilaginis arytenoideae), הקצה הקדמי הוא זיז הקול (Processus vocalis cartilaginis arytendideae) והקצה הצידי הוא הזיז השרירי (Processus muscularis artilaginis arytenoideae). לפירמידה יש 3 פאות: פאה תיכונה, פאה אחורית, ופאה קדמית-צידית.

## מפרקי הסחוס הקיתוני, תנועתו ומיקומו בגרון
הסחוסים הקיתוניים ממוקמים על הסחוס הטבעתי, אליו הם מחוברים במפרק סינוביאלי דמוי אוכף אשר נקרא מפרק הסחוס הטבעתי קיתוני (Articulatio cricoarytenoidea). מפרק זה מאפשר את תנועת הסחוסים הקיתוניים על פני השוליים העליונים של הסחוס הטבעתי בשלושה מישורים: החלקה זה לעבר זה וזה מזה (תנועה תיכונית ותנועה צידית), החלקה פנימה והחוצה (תנועה אחורית ותנועה קדמית) וסיבוב פנימי וחצוני. תנועתם מזיזה את מיתרי הקול המחוברים אל זיז הקול של הסחוסים האלו באמצעות רצועות הקול.

רצועות הקול מתחברות בצידן השני אל סחוס התריס (Thyroid cartilage). הסחוסים הקיתוניים נמצאים בחלל שבתוך סחוס התריס, שכאמור, נמצא מעל הסחוס הטבעתי.

## שרירים המחוברים לסחוסים הקיתוניים
השריר הקיתוני (musculus arytaenoideus) אשר מחולק לשלושה חלקים: שני שרירי הקיתון המלוכסנים (Musculus arytenoideus obliquus) ושריר הקיתון הרוחבי (Musculus arytenoideus transversus). כאשר שריר זה מתכווץ, הוא מושך את שני הסחוסים הקיתוניים זה אחד אל השני (החלקה תיכונה), דבר אשר גורם לסגירת המתירים הארי-אפיגלוטים, המקשרים בין הסחוסים הקיתוניים לבין מכסה הגרון, ובכך גורמים לסגירת פתח הגרון.

שריר הקיתון המלוכסן מחבר את הפאה האחורית של הסחוסים הקיתוניים, זה אל זה, בצורה אלכסונית, ושריר הקיתון הרוחבי מחבר את הפאות הללו בצורה אופקית. גם שריר הקיתון וכסוי הגרון (musculus aryepiglotticus) עוזר לפעולה זו. שריר זה מתחבר גם הוא לחלק האחורי של הסחוסים ואל סחוס מכסה הגרון. בנוסף קיימים שרירים המתחברים לסחוס הקיתוני, בעיקר לזיז השרירי, אשר מזיזים את הסחוסים הקיתוניים לשם הזזת מיתרי הקול במישור האופקי:
*השריר האחורי של הסחוס הטבעתי והקיתוני (Musculus cricoaryteoideus posterior). כיווצו גורם לסחוסים לבצע סיבוב חיצוני, אשר גורם להרחקת מיתרי הקול אחד מהשני. שריר זה מתכווץ בעת שאיפה מאומצת.
*השריר הצידי של הסחוס הטבעתי והקיתוני (Musculus cricoarytenoideus lateralis). גורם לסיבוב פנימי של הסחוסים הקיתוניים. יוצא מן הצד הצידי של הלוחית הנמצאת באחורי הסחוס הטבעתי, ומתחבר לזיז השרירי של הסחוסים הקיתוניים.
*שריר סחוס התריס והקיתון (Musculus thyroarytenoideus). שריר זה גורם לסיבוב פנימי ולהחלקה תיכונה של הסחוסים הקיתוניים, ובכך מצר את הפתח שבין מיתרי הקול, או מרפה את מיתרי הקול. תחילתו בחלק הפנימי של סחוס התריס ואחיזתו בפאה הקדמית-צידית של הסחוס הקיתוני.
*שריר הסחוס הטבעתי והתריס (Musculus cricothyroideus). שריר זה יוצא מהצד הקדמי של קשת הסחוס הטבעתי, ונאחז בצד הקדמי של סחוס התריס. למרות ששריר זה איננו מחובר לסחוסים הקיתוניים, הוא מותח את מיתרי הקול, בכך שמרחיק את סחוס התריס מזיז הקול שבסחוסים הקיתוניים (שכאמור, בין סחוסים אלו עוברים מיתרי הקול), ובכך מותח את מיתרי הקול.

## קישורים חיצוניים

קטגוריה:ראש-צוואר
קטגוריה:מערכת הנשימה
אנטוניו פאסקולי

**אנטוניו פאסקולי** (באיטלקית: **Antonio Pasculli**; 13 באוקטובר 1842 - 23 בפברואר 1924) היה אבובן ומלחין איטלקי, שנודע בכינוי "פגניני של האבוב".

## חייו
פאסקוליני נולד וחי כל ימיו בפלרמו שבסיציליה, אבל הרבה בסיורי קונצרטים באיטליה, גרמניה ואוסטריה. הוא ניהל קונצרטים עם תזמורות סימפוניות ותזמורות כלי נשיפה מעץ, שהיו פופולריים באיטליה בשנים ההן. כמו כן עיבד מספר רב של קטעי אופרה לאבוב ופסנתר/נבל, בהם יצירות של בליני, דוניצטי, ורדי ורוסיני. אחת מיצירותיו המוכרות ביותר היא "אטיודים אופייניים לאבוב ופסנתר: הדבורים" (Etude Caractéristique "Le Api"'), שנכתבה בשנת 1874 ודומה למעוף הדבורה של רימסקי-קורסקוב, שנכתבה אחריה.

יצירותיו של פאסקולי דורשות וירטואוזיות יוצאת דופן בנגינת אבוב. נעשה בהן שימוש מתמיד בנגינת ארפג'ים, טרילים וסולמות, וכופות על האבובן נשימה מחזורית. תפוקתו נשכחה ברובה עוד בראשית המאה ה-20 והוא נדון לנשייה עד שהאבובנים היינץ הוליגר ועומאר זובולי החלו להשיב את המוזיקה שלו לחיים. כתוצאה מכך, הוקלטו חלק מיצירותיו והן זמינות על גבי תקליטורים.

## מדיה

## קישורים חיצוניים

קטגוריה:אבובנים
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1842
קטגוריה:איטלקים שנפטרו ב-1924
Top Shot

**Top Shot** (בעברית: **הצלף**) היא סדרת ראליטי אמריקנית שהמשימות בה הן משימות צליפה בכלי נשק מגוונים. לסדרה היו ארבע עונות והיא הופקה על ידי ערוץ ההיסטוריה והונחתה בידי קולבי דונלדסון.

בתחילת כל עונה יש שישה עשר מתחרים (מלבד העונה הרביעית שבא הגיעו 18 מתחרים ושניים הלכו הביתה 5 דקות לאחר שהגיעו) המתחלקים לשתי קבוצות המתחרות זו בזו. קבוצה עם חולצות אדומות וקבוצה עם חולצות כחולות. כל קבוצה שמפסידה, מחליטה אילו שני צלפים מתוכה יתחרו זה בזה במשימת הדחה. ההצבעה עבור שני הצלפים שהולכים למשימת ההדחה מתבצעת בעזרת יריות אקדח אל מטרות הנושאות את שמות היריבים. המפסיד משני המתחרים הולך הביתה והמנצח חוזר לקבוצה.

כשנשארים רק שמונה מתחרים, בשתי הקבוצות גם יחד, מתבטלות הקבוצות וכולם מתחרים נגד כולם. כולם עוברים לחולצות ירוקות. המנצח בכל עונה מקבל מאה אלף דולר.

בכל עונה מתחרים בכמה סוגי רובים מתקופות מגוונות, כמה סוגי אקדחים מתקופות מגוונות, סוג אחד של חץ וקשת (כל עונה יש סוג אחר), סוג אחד של נשק חם אחר (פעם מקלעים, פעם תותח...), סוג אחד של נשק קר חד (פעם סכין הטלה, פעם גרזן הטלה, פעם גרזן טומהוק) סוג אחד של נשק פרימיטיבי (פעם רוגטקה, פעם יידוי אבנים...) וכלי נשק נוספים (למשל, רובי כדורי צבע). הסדרה מארחת גם מאמני ירי ומומחי ירי רבים המדריכים את המתחרים לקראת המשימות השונות, כגון שיאן גינס בירי ברוגטקה או מומחה מהקומנדו הימי לירי סלקטיבי.

המתחרים באים מרקע מגוון. חלקם מרקע צבאי או משטרתי, חלקם מירי ספורטיבי, חלקם מירי תצוגתי וחלקם חובבנים. גיל המתחרים נע בין 20 לבין 50. מרבית המתחרים הם מארצות הברית. בכל עונה יש אישה אחת או שתיים. ברוב העונה היה גם מישהו שהפסיד הפסד טכני. מתחרה מהעונה הראשונה עזבה את התחרות כדי לשהות עם אביה על ערש מותו. בעונה השנייה עזב מתחרה שנפצע. בעונה השלישית עזב מתחרה שאשתו נכנסה לסיבוכים בהריונה ומתחרה אחר שסירב להשתתף באתגר ההדחה, מה שהוביל לראשונה בתוכנית להחזרת מתחרה אחר שהודח להשתתף במקומו. בעונה הרביעית לא היו מתחרים שפרשו מהתחרות מרצונם.

## קישורים חיצוניים
* 

## הערות שוליים

קטגוריה:תוכניות מציאות אמריקאיות
קטגוריה:קליעה למטרה
קטגוריה:תוכניות טלוויזיה אמריקאיות שעלו לשידור בשנות ה-2010
לופוטרוכוזואה

**לופוטרוכוזואה** (שם מדעי: Lophotrochozoa)  היא קבוצה גדולה של בעלי חיים השייכים לעל-המערכה קדמוני הפה (Protostomia). הטקסון התגלה על סמך מידע מולקולרי. ראיות מולקולריות כגון ניתוח תת-יחידות ב-rRNA תמכו בהיותם ענף בתוך קבוצת הבילטריה (שתחת הקבוצה של רב-תאיים אמיתיים).

## אטימולוגיה
שמה של הקבוצה הגיע לאחר גילוי של דמיון מולקולרי בין שתי קבוצות שנחשבו בעבר כקבוצות שונות, הטרוכוזואה (Trochozoa) והלופופורטה (Lophophorata). שם הקבוצה החדשה נגזר מחיבור שמותיהן של שתי הקבוצות יחדיו.

## קבוצות
הלופוטרוכוזואה מכילים שתי קבוצות; הטרוכוזואה והלופופורטה. היחס בין שתי הקבוצות אינו ברור לחלוטין, אולם נראה ששתי הקבוצות אינן מונופילטיות אלא נמצאות בערבוביה בתוך הלופוטרוכוזואה. 
* מאפיינם העיקרי של הטרוכוזואה הוא הטרוכופור, פגית שמסוגלת לשחות במים באמצעות הנעה של מספר קבוצות ריסונים (Cilium). בעבר התייחסו לקבוצה זו יחד עם פרוקי-הרגליים, להם אין פגית בצורת טרוכופור, אך הם נחשבו קרובים לתולעים הטבעתיות (Annelid) בגלל הסגמנטציה של שניהם. עם זאת, לפרוקי הרגליים יש מספר שונויות מהותיות, ועל כן הם מוקמו בהמשך תחת האקדיסוזואה (Ecdysozoa).
*מאפיינם העיקרי של הלופופורטה הוא הלופופור, שדומה בצורתו למניפה ומאופיין בריסונים רבים ובאמצעותו מושך בעל חיים ישיב מזון אל פיו.

## מיון למערכות

## גלריה

Némerte.jpg|תולעת מהסוג *Nemertea*
Lingula-Ozamiz-2.jpg|ברכיופוד מהסוג *Lingula*
Euhadra peliomphala.jpg|שבלול מהמין *Euhadra peliomphala*
ChristmasTreeWorm-SpirobranchusGiganteus.jpg|סלילונית ענק


## קישורים חיצוניים

* מבוא ללופוטרוכוזואה באתר של מוזיאון הפלאונטולוגיה של אוניברסיטת קליפורניה 

קטגוריה:בעלי חיים שתוארו ב-1995
קטגוריה:ערכים שבהם מתאר הטקסון אינו מתאים
*
קטגוריה:על-מערכה
כיכר ואצלב

**כיכר ואצלב** (בצ'כית: **Václavské náměstí**) היא כיכר עירונית מרכזית בעיר פראג, בירת הרפובליקה הצ'כית המהווה את המרכז העסקי והתרבותי של העיר החדשה. בכיכר התרחשו מספר אירועים חשובים לאורך ההיסטוריה, אשר התקיימו בה הפגנות, חגיגות ומפגשים חברתיים אחרים. הכיכר קרויה על שמו של וצלב הראשון, דוכס בוהמיה, שהיה הקדוש המגן של בוהמיה.

הכיכר ממוקמת במרכז ההיסטורי של פראג שהוכרז כאתר מורשת עולמית על ידי אונסק"ו.

לכיכר צורה מלבנית באורך 750 מטרים. במעלה הכיכר מצויים המוזיאון הלאומי הצ'כי ואנדרטת ואצלב ובתחתיתה הגבול בין העיר החדשה והעיר העתיקה, המוביל אל אתרים היסטוריים נוספים כגון כיכר העיר העתיקה, גשר קארל ומצודת פראג.

ב-1348 ייסד קרל הרביעי, קיסר האימפריה הרומית הקדושה את העיר החדשה ואת הכיכר. תוכניתו כללה בין היתר בנייה של מספר שטחים פתוחים בהם יפעלו שווקים.

הנאצים ניצלו את הכיכר לקיום הפגנות המוניות במהלך המרד בפראג בשנת 1945 ומספר מבנים בסמוך למוזיאון נהרסו והוחלפו בחנויות כלבו.

ב-16 בינואר 1969 הצית עצמו הסטודנט הצעיר יאן פאלאך במרכז הכיכר במחאה על הפלישה הסובייטית לצ'כוסלובקיה; בעקבות התאבדותו החל גל של מעשי התאבדות בהצתה של סטודנטים נוספים כצעד מחאה נגד הפלישה הסובייטית. בכיכר אנדרטה לזכרו ולזכר מתאבדים אחרים.

כיום מהווה הכיכר מוקד תיירות ראשי בפראג, המושכת אליה כ-12 מיליון תיירים מדי שנה.

החל ב-1 באפריל 2012 נאסרה כניסת מכוניות לחלקה התחתון (הצפוני) של הכיכר.
## קישורים חיצוניים

## גלריה

File:Peter Stehlik 2011.07.29 A.jpg|כיכר ואצלב מכיוון המוזיאון הלאומי ואנדרטת ואצלב.
File:Wenceslas Square-Prague.jpg|כיכר ואצלב ממורד הרחוב.
File:Václavské (náměstí) Square.jpg|מורד כיכר ואצלב אל מול בניין המוזיאון הלאומי.
File:ככר ואצלב בלילה.jpg|כיכר ואצלב בלילה.


## הערות שוליים

קטגוריה:ואצלב הקדוש
קטגוריה:פראג: כיכרות